Keď noc umiera

Dominika Elizabeth Hladíková

Venujem všetkým zrakovo hendikepovaným, všetkým, ktorí zažili panické záchvaty, úzkosti či depresie. Nie ste sami a dá sa to zvládnuť. ♡

Na úvod

Vydala som už päť kníh. Z toho dve sú básnické zbierky. Slovo je nádych bola moja prvotina, ktorá odštartovala moju autorskú kariéru. Potom sa moja tvorba menila. O štyri roky po vydaní Slovo je nádych, vyšla ako e-kniha moja druhá básnická zbierka. Bodkoč;arka. Okrem básní som napísala fantasy i young adult knižky.

Vždy však pre mňa najviac znamenala, a znamená, poézia. S ňou som pri písaní začínala. Počas prestávok na základnej škole som písala na dvojhárky zo zošitov moje prvé básne. Papieriky som úhľadne poskladala a vložila do zadného vrecka džínsov. Doma som si ich prepísala do notesa a papieriky potom odložila do špeciálneho obalu. Ten obal mám dodnes aj so všetkými basňami. Niektoré dvojhárky sú dokonca modré od mojich džínsov.

Poézia sa jednoducho stala súčasťou môjho (papierového) srdca. Vždy som ju považovala za formu prežitia a zvládnutia ťažkých životných chvíľ. A je to tak dodnes.

Preto, keď som pred istým časom začala trpieť panickými záchvatmi a už roky sa potýkala s depresiou, tieto problémy sa stali súčasťou mojej tvorby a poskytli mi tvorivú terapiu. Aj preto sú moje dve predchádzajúce zbierky viac pochmúrne – hoci Bodkočiarka nie úplne.

Počas tých rokov som ani nedúfala v to, že sa z tých temných čias niekedy vôbec dostanem. Neverila som, že sa môj život zmení a ja budem šťastná.

Ale stalo sa.

Prebojovala som sa k tomu a celú tú tŕnistú cestu som vložila do veršov. Do veršov tejto zbierky. Celá táto zbierka je ako príbeh. Príbeh od dna k povstaniu. Preto som ju nazvala Keď noc umiera. Noc pre mňa bola často pochmúrna a plná sĺz. Moje slzy zmizli, keď som sledovala spoza okna svitanie. A ráno bolo vždy pre mňa ako znovuzrodenie.

Vážení čtenáři, právě jste dočetli ukázku z knihy Keď noc umiera.
Pokud se Vám líbila, celou knihu si můžete zakoupit v našem e-shopu.